kardosdrur/scandi-wiki huggingface dataset:
Erria

Erria A/S er en dansk børsnoteret maritim virksomhed.
Erria blev etableret i Marstal i 1992 som Fabricius & Co A/S, senere ændret til Rederiet Fabricius A/S og Fabricius Marine A/S.
Det har nu hovedkvarter i Køge og administrerende direktør er Henrik N. Andersen. Selskabet er beskæftiget med Shipping; Offshore, Container service og servicering af redningsflåder og brandudstyr.
I 2002 blev selskabet børsnoteret, og er i dag noteret på Nasdaq First North.
Storaktionærer i firmaet er blandt andre Ellegaard PTE (Singapore) , Harbour Group (Esbjerg) & JPJ Invest (Singapore).

Transportvirksomheder i Danmark
Etableret i 1992
Konglomerater fra Danmark
Sydney Leroux

Sydney Rae Leroux Dwyer (født 7. maj 1990) er en professionel fodholdspiller og olympisk guldvinder fra USA. Hun spiller som angriber for Utah Royals FC og før det spillede hun for FC Kansas City i National Women's Soccer League (NWSL). Efter at hun havde repræsenteret Canada på forskellige ungdomslandshold, valgte hun at spille for USAs U/20 kvindefodboldlandshold fra 2008 og i 2012 fik hun debut på USA's seniorlandshold. Leroux har spillet over 75 kampe for A-landsholdet og var en del af truppen som vandt guld ved sommer-OL 2012 i London og ved VM i fodbold for kvinder 2015.

Referencer

Eksterne henvisninger 
 

Kvindelige fodboldspillere fra USA
Verdensmestre i fodbold
Olympiske mestre fra USA
Over Byen, Under Himlen - En Samling

Over Byen, Under Himlen - En Samling er Jens Unmacks første opsamlingsalbum som solokunstner. Det blev udgivet i 2011 og indeholder sange fra hans tidligere udgivelser.

Spor 
 "Happy Ending (I Den Her Verden Vil Jeg Ikke Være Trist)"
 "Piloten På Sin Allersidste Dag"
 "Minder"
 "Jeg Har Mistet Mere (End Du Nogensidne Får)"
 "Hvis Du Tager Mig Med"
 "Idrætsparken"
 "Coke Lovebirds"
 "Radiostationer"
 "(La La) Hollywood"
 "Sønder Boulevard" (Demo)
 "Aftenland"
 "Født På En Søndag"
 "København I Dine Øjne"
 "Dagene Løber Som Heste"
 "Joyride"

Referencer

Eksterne henvisninger 
 Over Byen, Under Himlen - En Samling på Discogs

Opsamlingsalbum fra 2011
Jens Unmack-album
Hvalbugten

Hvalbugten (engelsk Bay of Whales) var en naturlig isbugt i Rossbarrieren, som blev brugt af Roald Amundsen som havn under hans sydpolekspedition 1910-1912.

Isbugten skabtes af Roosevelt Island, som ligger under isshelfen og bryder isens naturlige bevægelse. Bugten blev besøgt af Ernest Shackleton 24. januar 1908 og han navngav den efter de mange hvaler, som blev observeret i bugten.

Ishavnen blev også brugt som udgangspunkt for tre ekspeditioner ledet af Richard E. Byrd: fra 1928 til 1930, fra 1933 til 1935, og fra 1939 til 1941.

"USS Atka", United States Navy påviste i januar 1955, at havnen var blevet ubrugelig som et resultat af isbremmens kalving. Hele bugten forsvandt i 1987, da et 159 km langt isbjerg brækkede af.

Noter 

Antarktis
Bugter
Utah Royals FC

Utah Royals FC er en professionel fodboldklub for kvinder, hjemmehørende i Salt Lake City forstaden Sandy, Utah. Klubben spiller i USAs bedste række, National Women's Soccer League, siden 2018. Klubben blev etableret den 1. december 2017 og spiller deres første sæson i NWSL i 2018.

Spillere og trænere

Aktuel trup

Trænere

Referencer

Eksterne henvisninger 
 

Kvindefodboldklubber i USA
Etableret i 2017
Honningfælde

En Honningfælde (engelsk honey trap) er betegnelsen for at benytte forførelse til at lokke en person i en form for fælde, særlig i forbindelse med kriminalitet eller spionage. 

Et velkendt oplæg er at en person som har adgang til sensitive oplysninger bliver lokket i et følelsesmæssig eller kompromitterende situation af en agent, hvorefter personen kan afpresses til at udlevere oplysninger eller påvirke sine kontakter til fordel for agentens dagsorden. Denne pression kan blandt andet udmøntes ved trusler om en falsk voldtægtsanmeldelse eller trusler om at offentliggøre billeder eller video af situationen til pågældendes pårørende. Det er påstået at Werna Gerhardsen skal være gået i en honningfælde under et besøg i Jerevan i Armenien, og at dette senere blev benyttet af en sovjetisk efterretningstjeneste. En variant er at et reelt kærlighedsforhold som senere bliver udnyttet ved at en eller begge partene i forholdet bliver afpresset. Et kendt eksempel fra Norge er Gunvor Galtung Haavik, som blev Norges mest kendte spion efter at have indledt et forhold til en russisk krigsfange. 

Et andet kendt tilfælde er Mordechai Vanunu som blev narret af en kvindelig israelsk agent til at rejse til Rom. I Rom blev han kidnappet af Mossad og ført til Israel, hvor han blev stillet for retten for forræderi og spionage, og dømt til 18 års fængsel.

I 2009 udsendte det britiske efterretningstjeneste MI5 et 14-siders dokument til hundredvis af britiske banker, virksomheder og finansielle institutter med titlen "Truslen fra kinesisk spionage". Dokumentet beskrev et vidtspændende kinesisk forsøg på at at afpresse vestlige forretningsfolk ved hjælp af seksuelle forhold. Dokumentet advarede især om at kinesiske efterretningstjenester forsøger at opbygge "længerevarende forhold" og var kendt for at have "udnyttet svagheder såsom seksuelle forhold til at presse personer til at samarbejde med sig."

I populærkultur er honningfælder kendt fra James Bond filmene og ikke mindst en episode i TV-serien Seinfeld, hvor George Costanza ender med at være lænket fast til en hotelseng, berøvet af en attraktiv og forførerisk kvinde som skuffet udbryder "Jeg har spildt hele morgenen med dig for kun otte dollar?"

Referencer

Eksterne henvisninger 
 Om en mulig honningfelle i Storbritannia
 dr.dk: Danske soldater i Estland skal holde igen med Facebook - risikerer overvågning og aflytning
 avisen.dk: Lokkende kvinder: Sådan vil Forsvaret sikre sig mod russiske 'honningfælder'

Spionage
Caroline Groth Tauson

Caroline Groth Tauson (født 23. december 1994 i København) er en dansk tidligere mellemdistanceløber. Hun var medlem af Sparta Atletik. 

Ved de danske mesterskaber i atletik indendørs i 2012 vandt Tauson bronzemedalje i 3000-meter-løb, godt 45 sekunder efter vinderen Simone Glad.

I 2013 fik Caroline Groth Tauson at vide, at hun spiste for få kalorier, set i forhold til, hvor mange kilojoule hun bruger på at træne. Derudover havde hun kun haft menstruation et par gange indenfor de seneste tre år.

Siden slutningen af 2017 har hun i sne-sæsonen arbejdet som skiinstruktør i Østrig.

Familie 
Caroline Groth Tauson er barnebarn af Janne og Peter Tauson. Forældrene er Anna Groth Høgberg og Søren Tauson. På farens side har hun halvsøstrene Cecilia og Clara Tauson.

1. januar 2018 var Caroline én af 16 nulevende danskere med efternavnet Tauson.

Referencer

Eksterne henvisninger 
 
 Statletik.dk – Profil – Caroline Tauson
 Caroline Tauson hos Instagram

Personer fra København
Caroline Groth
Atleter fra Sparta Atletik
Mellemdistanceløbere fra Danmark
Forhindringsløbere fra Danmark
Thomas Gundelund

Thomas Gundelund Nielsen (født den 6. november 2001) er en dansk fodboldspiller, der spiller for den danske 1. divisions klub Vejle Boldklub.

Karriere

Vejle Boldklub 
Thomas Gundelund er højre back og kom til Vejle Boldklub som 14-årig i sommeren 2016 fra Skive IK, hvor han allerede havde trænet med klubbens 1. divisionshold. I Vejle Boldklub gik han direkte ind på U17-holdet, og da Adolfo Sormani kom til klubben som træner et år senere, blev han straks imponeret over Gundelunds talent.

I en alder af blot 16 år og 20 dage debuterede Gundelund den 26. november 2017 på VB's førstehold, da han i det 90. minut mod Vendsyssel FF kom på banen i stedet for Dominic Vinicius i efterårssæsonens sidste kamp i NordicBet Ligaen. Dermed blev han også Vejle Boldklubs yngste debutant nogensinde, da han slog Mads Døhr Thychosens fire år gamle rekord.

Den 15. december 2017 skrev Gundelund under på en tre-årig kontrakt med Vejle Boldklub med slutdato den 31. december 2020.

International karriere 
Gundelund debuterede på ungdomslandsholdet, da han den 11. april 2017 kom på banen for det danske U/16-landshold, da han mod Brasilien kom på banen i det 56. minut i stedet for Frederik Nørrestrand. Efter seks kampe på U/16-landsholdet i 2017, spillede han yderligere seks landskampe for U/17-landsholdet i 2017.

Referencer

Eksterne henvisninger 
 

Fodboldspillere fra Danmark
Fodboldspillere fra Vejle Boldklub
Grevensvængefundet

Grevensvængefundet er et fund af bronzefigurer fra yngre bronzealder, fundet i 1700-tallet ved gården Grevensvænge nær Næstved. Ifølge en tegning fra 1779 består fundet af:
 to figurer af knælende mænd med hornet hjelm, bælte og halsring som holder en økse i henholdsvis højre og venstre hånd,
 en figur af en stående kvinde med langt skørt, bælte og halsring,
 tre figurer af akrobatisk bagoverbøjede kvinder med snoreskørt og halsring.

Den ene mandsfigur, hvor armen som holdt øksen dog er brækket af, samt en af figurerne af bagoverbøjede kvinder findes i dag på Nationalmuseet. Den anden mandsfigur vides at være gået tabt ved en brand under Københavns bombardement i 1807. De øvrige figurers skæbne er ukendt. Det menes at de blev solgt på en auktion i 1800.

Referencer 

Nordiske oldsager fra Bronzealderen
Arkæologiske fund fra Danmark
Shackleton Ice Shelf

Shackletons isshelf (engelsk: Shackleton Ice Shelf) er et isshelfområde i Antarktis. Området er den syvende største isshelf i Antarktis.

Geografi 
Shackletons isshelf ligger i, hvad der betegnes som Østantarktis lige ved Antarktiske Ocean langs Knox Coast i Queen Mary Land. Området har en sammenlagt overflade på cirka 33.820 km² med en længde på cirka 385 km og en bredde på cirka 170 km. Isshelfen strækker sig mellem cirka 64° 00' S til 67° 00' S og 95° 00' Ø til 105° 00' Ø.

Området tilføjes med is af blandt andre Scott-gletsjeren Denman-gletsjeren, Northcliffe-gletsjeren og Roscoe-gletsjeren,

Historie 
Isshelfen blev iagttaget allerede i februar 1840 af USAs Stillehavsekspedition under ledelse af Charles Wilkes.

Området udforskedes af den første Den australasiatiske antarktisekspedition i årene 1911-1914 under ledelse af Douglas Mawson. Området fik da navn efter Ernest Shackleton.

Dele af området kortlagdes fra luften i årene 1946-1947 under Operation Highjump under ledelse af USA's flåde. På grundlag af disse billeder kunne man i 1955 udarbejde et kort over området.

I 1953 fastlagdes det nuværende navn af det amerikanske "Advisory Committee on Antarctic Names" (US-ACAN, en enhed inden for United States Geological Survey).

I 1956 udforskedes området yderligere af en sovjetisk ekspedition.

Noter

Eksterne henvisninger 
 Satellitbillede over Shackletons isshelf
 Billede over området

Antarktis
Emmerson Boyce

Emmerson Orlando Boyce (født 24. september 1979) er en tidligere fodboldspiller fra Barbados, som har spillet for Luton Town, Crystal Palace, Wigan Athletic og Blackpool. Han vandt også FA Cup med Wigan Athletic i en 1-0 sejr over Manchester City i 2013.

Eksterne henvisninger
 

Fodboldspillere fra Luton Town F.C.
Fodboldspillere fra Crystal Palace F.C.
Fodboldspillere fra Wigan Athletic F.C.
Fodboldspillere fra Blackpool F.C.
Personer fra Barbados
Prodrug

En prodrug er et inaktivt stof i den form som det indtages. Når en prodrug kommer ind i kroppen bliver det omdannet til den aktive form. Omdannelsen sker ved at en del af stoffets kemiske struktur ændres. Selve lægemiddelstoffet er altså uden terapeutisk effekt.

Eksempel 
Eksempel på et prodrug er kodein som i leveren omdannes til morfin.

Referencer 

Farmakokinetik
Stelviopasset

Stelviopasset eller Stilfser Joch er et bjergpas i Ortlermassivet i Nord-Italien. Det er med 2.757 meter over havet Det højeste vejpas i Italien og Alpernes andet højeste vejpas efter Col de l'Iseran i Frankrig på 2.764 m.o.h. Passet forbinder Vinschgau i Sydtyrol med Bormio i Lombardiet, og ligger i Nationalpark Stelvio. Passets italienske betegnelse er Passo dello Stelvio. Passet er vinterlukket fra november til maj. 

Vejen over Stelviopasset blev bygget mellem 1820 og 1825. Lombardiet var i Wienerkongressen 1814 blevet lagt til Østrig-Ungarn, som dermed havde brug for en hurtig vejforbindelse til området.

Den lange østopkørsel fra byen Prato allo Stelvio består af 48 nummererede hårnålesving. Stigningen begynder i 915 m.o.h.

Opkørslen fra byen Bormio har 40 hårnålesving. Stigningen begynder i 1.225 m.o.h. På vejen op fra Bormio passeres Umbrailpasset i 2.502 m.o.h.

Sproggrænse 
Lige nord for Stelviopasset ligger «tresprogstoppen» (Dreisprachenspitze), hvor udbredelsesområderne til tre sprog mødes. Rætoromansk i nord, italiensk i sydvest og tysk i sydøst. Mellem 1861 (Italiens samling) og 1919 (Saint-Germain-traktaten) mødtes her også grænserne mellem de tre lande Schweiz, Italien og Østrig-Ungarn. Efter Sydtyrol kom til Italien, mødes «kun» de tre regioner Graubünden, Lombardiet og Sydtyrol.

Andre høje pas i Italien 
Det andet højeste vejpas i Italien er Col Agnel, der forbinder Italien med Frankrig. Det tredje højeste pas i Italien er Passo Gavia, der ikke krydser en landegrænse.

Galleri

Kildehenvisninger

Eksterne henvisninger 

Bjergpas i Alperne
Sydtyrol
Lombardiet
Bjergpas i Italien
Hans Nielsen (borgmester)

Hans Nielsen (født 1896, død 1989) var borgmester og tidligere sognerådsformand i Herstedernes Kommune, nu kaldet Albertslund Kommune, valgt for Socialdemokratiet. Hans Nielsen var sognerådsformand for Herstedernes Kommune 1947-1964 og borgmester 1964-1968. Kommunen skiftede først navn til Albertslund Kommune i 1973. Hans Nielsen blev som uddannet malersvend ansat ved Vridsløselille Statsfængsel i 1919, hvor han endte som værkfører.

 

Personer fra Albertslund
Borgmestre fra Socialdemokraterne
Phil Scott

Philip Brian Scott (født 4. august 1958 i Barre, Vermont) er en amerikansk politiker, og den 82. og nuværende guvernør for den amerikanske delstat Vermont. Han er medlem af det Republikanske Parti.

Scott blev valgt til guvernør den 8. november 2016 og overtog embedet den 5. januar 2017. Han blev genvalgt 6. november 2018 og igen 3. november 2020.

Referencer

Eksterne henvisninger 

 Officiel profil for Guvernør Scott på Vermonts officielle hjemmeside. 
 Phil Scotts officielle kampagneside på www.philscott.org 

Guvernører i Vermont
Algarve Cup 2018

Algarve Cup 2018 var den 25. udgaven af Algarve Cup, der er en fodboldturnering for kvinder som er en turnering for inviterede hold, der afholdes hvert år i Portugal. Den fandt sted fra den 28. februar til 7. marts.

Hold

Gruppespil

Gruppe A

Gruppe B

Gruppe C

Ranking af hold til placeringskampe
Ranking af hold der endte på 1., 2., 3. og 4. plads i hver gruppe skulle afgøre de endelige placeringer:

1. plads hold

2. plads hold

3. plads hold

4. plads hold

Placeringer

Priser

Målscorere
3 mål

 Christine Sinclair
 Lieke Martens
 Fridolina Rolfö

2 mål

 Chloe Logarzo
 Sam Kerr
 Janine Beckie
 Hlín Eiríksdóttir
 Mana Iwabuchi
 Elise Thorsnes
 Lee Min-a
 Stina Blackstenius

1 mål

 Caitlin Cooper
 Larissa Crummer
 Clare Polkinghorne
 Ashley Lawrence
 Jessie Fleming
 Liu Shanshan
 Song Duan
 Xu Yanlu
 Pernille Harder
 Frederikke Thøgersen
 Sanne Troelsgaard Nielsen
 Yui Hasegawa
 Emi Nakajima
 Yuika Sugasawa
 Rumi Utsugi
 Lineth Beerensteyn
 Shanice van de Sanden
 Cheyenne van den Goorbergh
 Stefanie van der Gragt
 Siri Worm
 Ingrid Engen
 Maren Mjelde
 Lisa-Marie Utland
 Carole Costa
 Nádia Gomes
 Vanessa Malho
 Carolina Mendes
 Cláudia Neto
 Diana Silva
 Anna Belomyttseva
 Sofia Shishkina
 Han Chae-rin
 Jung Seol-bin
 Filippa Angeldal
 Mimmi Larsson

Selvmål
 Simone Boye Sørensen (i kamp mod Holland)

Referencer 

2018
Fodbold i 2018
Gauss-ekspeditionen

Gauss-ekspedisjonen (1901–1903) var den første tyske polarekspedition til Antarktis. Den blev ledet af den erfarne polarforsker og geologiprofessor Erich von Drygalski. Ekspeditionens formål var at undersøge det antarktiske kontinent syd for Kerguelen.

Ekspeditionsskibet "Gauss" afsejlede fra Kiel sommeren 1901. En lille gruppe blev stationeret ved Kerguelen, mens resten af ekspeditionen fortsatte videre syd over. Drygalski aflagde Heard Island et kort besøg og frambragte den første omfattende videnskabelige undersøgelse af øens geologi, flora og fauna.

Til trods for, at "Gauss" lå indefrosset i isen i 14 måneder, frem til februar 1903, opdagede ekspeditionen nyt land i Antarktis: Keiser Wilhelm II Land med vulkanen Gaussberg.

Ekspeditionen vendte hjem til Kiel i november 1903. Drygalski udgav efterfølgende en beretning om rejsen og offentliggjorde 20 bind med videnskabelige resultater.

Litteratur 
Drygalski, E. (1991) The German South Polar Expedition, 1901-3. Erskine Press.

Eksterne henvisninger 
 South-Pole.com
 Rapport over oppholdet på Kerguelen av ekspedisjonsmedlem Karl Luyken

Antarktis
Polarekspeditioner
Rumi Utsugi

er en Japansk fodboldspiller, der spiller som midtbanespiller for den amerikanske klub Seattle Reign FC og . Hun har tidligere spillet for den franske klub Montpellier i Division 1 Féminine og NTV Beleza i Japan. Hun vandt verdensmesterskabet med Japan i 2011. Hun er venstrefodet. Hun har repræsenteret Japan ved VM i fodbold for kvinder i 2007, 2011 og 2015, og ved AFC Women's Asian Cup to gange. Hun blev valgt til VM 2015 All-Star truppen.

Hæder

Klub
NTV Beleza
L. League  
 Mestre: 2005, 2006, 2007, 2008, 2010
Empress's Cup 
 Mestre: 2005, 2006, 2008, 2009
 Nadeshiko League Cup  
 Mestre: 2007, 2010

Landshold
 VM i fodbold for kvinder
 Mestre: 2011
 Toer: 2015
 AFC U-17 Women's Championship
 Mestre: 2005

Referencer

Eksterne henvisninger
 

Kvindelige fodboldspillere fra Japan
Peter Binsfeld

Peter Binsfeld (alternativ stavemåde Peter von Binsfeld, ) (født ca. 1540, død 1598 eller 1603) var en tysk biskop og teolog.

Biskopper fra Tyskland
Three Billboards Outside Ebbing, Missouri

Three Billboards Outside Ebbing, Missouri er en britisk-amerikansk film fra 2017. Filmen, der er en sort komediekrimi, er skrevet, produceret og instrueret af Martin McDonagh, og Frances McDormand, Woody Harrelson og Sam Rockwell er nogle af de centrale medvirkende. Filmen følger en mor, der efter at politiet i den lille by, hun bor i, ikke har kunnet finde en gerningsmand til mordet på hendes datter, sætter tre store skilte op for at gøre offentligheden opmærksom på den uopklarede forbrydelse og derved skaber en polarisering i byen.

Filmen var med i hovedkonkurrencen ved Filmfestivalen i Venedig, hvor den fik premiere 4. september 2017. Den blev også vist på Toronto Film Festival 2017, hvor den modtog den vigtigste pris, People's Choice Award.

Filmen vandt fire priser ved Golden Globe-prisuddelingen i januar 2018: Bedste dramafilm, bedste kvindelige hovedrolle i et drama (Frances McDormand), bedste mandlige birolle i et drama (Sam Rockwell) og bedste manuskript (Martin McDonagh).

Medvirkende 
Frances McDormand som Mildred Hayes
Woody Harrelson som sherif Bill Willoughby
Sam Rockwell som betjent Jason Dixon
John Hawkes som Charlie Hayes
Peter Dinklage som James
Lucas Hedges som Robbie Hayes
Abbie Cornish som Anne Willoughby
Samara Weaving som Penelope
Caleb Landry Jones som Red Welby
Clarke Peters som Abercrombie

Referencer

Eksterne henvisninger 
 
 

Britiske film fra 2017
Amerikanske film fra 2017
Kriminalfilm fra USA
Dramakomedier
Engelsksprogede film
Aya Miyama

er en japansk fodboldspiller, der spiller for Okayama Yunogo Belle i L. League. Siden 2012 har hun været anfører for s landshold (Nadeshiko Japan), hvor hun fik debut i 2003. Hun har spillet i alle verdensmesterskaber i fodbold siden 2003 og var en del af Japans hold, der vandt VM i 2011. Miyama førte også Japan til en sølvmedalje ved sommer-OL 2012 i London.

Referencer

Eksterne henvisninger
 

Kvindelige fodboldspillere fra Japan
Shinobu Ohno

er en japansk fodboldspiller, der spiller som angriber for det japanske hold INAC Kobe Leonessa og for s landshold, hvor hun fik debut i 2003. Hun vandt sølv med Japan ved sommer-OL 2012 i London. Hun har tidligere spillet for den franske klub Lyon i Division 1 Féminine og for den engelske klub Arsenal i FA Women's Super League.

Referencer

Eksterne henvisninger
 

Kvindelige fodboldspillere fra Japan
Fodboldspillere fra Olympique Lyon
Den japanske antarktisekspedition 1910–12

Den japanske antarktisekspedition 1910-12 var den første opdagelsesrejse til det antarktiske kontinent gennemført af en japansk ekspedition. Et mandskab på 27 under ledelse af løjtnant Nobu Shirase forlod Tokyo i december 1910 med fartøjet "Kainan Maru". De ankom til isen den 26. februar 1911 og sejlede videre ind i Rosshavet. Det var sent i den antarktiske sommersæson, og ekspeditionsskibet kom ikke længere ind end til Coulman Island. Det returnerede derfor til Sydney for at overvintre.

I løbet af den næste sæson blev der gjort et nyt forsøg på ilandstigning, og hovedformålet var at udforske King Edward VII Land. Ved Rossbarrieren mødte de Roald Amundsens skib "Fram", som lå og ventede i Hvalbugten på Amundsens sydpolekspedition. En patrulje på fem mand fra "Kainan Maru", herunder to hundeførere, blev sat i land på isbarrieren og nåede 250 kilometer syd over til 80°05' S, før uvejr forhindrede videre fremmarch. Den 28. januar plantede Shirase det japanske flag og erklærede området, som lå indenfor synsvidde, for japansk. Han navngav det Yamato Yukihara (Yamato snevidder). I mellemtiden var en anden gruppe blevet ilandsat på kysten ved King Edward VII Land for at undersøge de lavereliggende dele af Alexandra Range.

"Kainan Maru" vendte tilbage til Japan og ankom til Yokohama den 20. juni 1912.

I 1931 og 1939 afslog den japanske regering anmodninger fra Shirase om at godkende Yamato Yukihara som en gave til den japanske stat.

Noter

Eksterne henvisninger 
 Shirase, Nobu (25. marts 1912). «Japanese Story of Polar Trip»  (PDF). The New York Times. Besøgt 21. december 2009.

Antarktis
Polarekspeditioner
Den tyske antarktisekspedition 1911–13

Den tyske antarktisekspedition 1911–13 var Det tyske riges anden officielle ekspedition til Antarktis. Den blev gennemført mellem 1911 og 1913 under ledelse af Wilhelm Filchner og havde som målsætning at gennemføre den første krydsing af det antarktiske kontinent.

Efter en træningsekspedition til Svalbard sejlede Filchner og hans mandskab sydover med ekspeditionsskibet "Deutschland" den 4. maj 1911. Den 18. oktober ankom skibet til Sydgeorgien, hvor de opholdt sig blandt norske hvalfangere i Grytviken frem til 11. december. Ekspeditionen sejlede derefter videre sydover og ind i Weddellhavet, hvor man opdagede Luitpoldkysten, Vahselbugten og Filchner-Ronne isbræ.

Efter et mislykket forsøg på at etablere en base i Vahselbugten forsøgte "Deutschland" at sejle nordover. Hun blev imidlertid snart fastskruet i isen, og først efter næsten syv måneder, i oktober 1912, kom skibet fri uden større skader og kunne sejle hjem til Tyskland via Sydgeorgien.

Dette var den første ekspedition til Weddellhavet efter, at James Weddell havde været der næsten 80 år tidligere.

Noter

Se også  
 Endurance-ekspeditionen

Antarktis
Polarekspeditioner
Finstadbru Station

Finstadbru Station (Finstadbru stasjon) var en jernbanestation på Urskog–Hølandsbanen, der lå i Aurskog-Høland kommune i Norge.

Stationen åbnede 16. november 1896, da den første del af banen fra Bingsfoss til Bjørkelangen blev taget i brug. Oprindeligt hed den Finstad, men den skiftede navn til Finstadbru i 1913. Stationen blev nedlagt sammen med banen 1. juli 1960.

Den første stationsbygning blev opført i 1896 efter tegninger af Günther Schüssler. Den blev skiftet ud i 1937 og benyttet som udhus, indtil den blev flyttet til Bingsfos på veteranbanen i 1999. Stationsbygningen fra 1937 blev tegnet af Urskog–Hølandsbanens driftsbestyrer Eigil Prydz. Den blev benyttet af Finstad sag efter banens nedlæggelse i 1960 men stod senere og forfaldt gennem en længere periode. I 2016-2018 bliver den renoveret af foreningen Aurskogbanen. Der er også bygget nogle meter spor med sporvidden 750 mm ud for bygningen.

Litteratur 
 
 Bjerke, Thor; Haugen, Tore;Holom, Finn og Tovås, Ove (2013). Banedata 2013. Hamar / Oslo: Jernbaneverket Norsk Jernbanemuseum / Norsk Jernbaneklubb NJK Forlaget. s 91.

Eksterne henvisninger 

 Forvaltningsplan for Urskog-Hølandsbanen

Noter 

Stationer på Urskog-Hølandsbanen
Nedlagte jernbanestationer i Norge
Etableret i 1896
Ophørt i 1960